Diari Oficial de la Generalitat Valenciana


Sumari del DOGV 3230, del 27-04-1998 (1998/2920)

ACORD de 17 de març de 1998, del Govern Valencià, pel qual s'autoritza determinada generació de crèdits en el programa 134.10, Cooperació Internacional al Desenvolupament, així com la inclusió de noves línies d'actuació que financen projectes d'ajuda al desenvolupament de països del tercer món, per un import de 9.013.384.959 de pessetes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3230

Data del DOGV
:   27-04-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/2920


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 17 de març de 1998, del Govern Valencià, pel qual s'autoritza determinada generació de crèdits en el programa 134.10, Cooperació Internacional al Desenvolupament, així com la inclusió de noves línies d'actuació que financen projectes d'ajuda al desenvolupament de països del tercer món, per un import de 8.188.553.296 de pessetes. [1998/A2920]
  
El Govern Valencià, en la reunió del dia 17 de març de 1998, adoptà l'acord següent:
  
La Llei 15/1997, de 29 de desembre, de Pressupostos de la Generalitat Valenciana, per al present exercici, en la disposició addicional segona, inclou l'autorització específica per a concertar operacions de crèdit, a través de l'Institut Valencià de Finances, per un import màxim de 2.500 milions de pessetes, a fi d'atendre projectes finalistes d'ajuda al desenvolupament en països del tercer món, actuacions gestionades a través del programa 134.10, Cooperació Internacional al Desenvolupament.
  
En virtut del Decret 201/1997, d'1 de juliol, del Govern Valencià, regulador de les bases per a la cooperació internacional al desenvolupament i del règim específic de transferència de fons destinats a la cooperació amb països en vies de desenvolupament, que permet concretar les actuacions a iniciar, la Conselleria de Presidència ha proposat generar crèdit en els capítols IV i VII del programa esmentat i habilitar noves línies de subvenció, per un import total de 1.700 milions de pessetes.
  
En aquest sentit, en virtut del que disposen els articles 17 i 18 de la Llei de Pressupostos de la Generalitat Valenciana per a 1998 i l'autorització continguda en la disposició addicional segona d'aquesta mateixa Llei, a proposta del conseller de Economia, Hisenda i Administració Pública, el Govern Valencià
  
ACORDA
  
Primer
  
Autoritzar l'increment de crèdit en el capítol IX, «Passius financers» del pressupost d'ingressos, aplicació 901.00, «Obligacions i bons a mig i llarg termini», per un import de 5.696.513.932 de pessetes.
  
Segon
  
Autoritzar l'increment de crèdit en el programa 134.10, Cooperació Internacional al Desenvolupament, per a atendre projectes finalistes d'ajuda al desenvolupament en països del tercer món, per un import total de 5.172.036.826 de pessetes, distribuït en les aplicacions i pels imports següents:
  
Aplicació Import
  
33.78.006.92.2 270.498.309
  
41.68.655.20.8 6.306.962.588
  
Total 5.488.937.252
  
Tercer
  
Autoritzar la inclusió, en els annexos de transferències corrents i de capital del programa 134.10, Cooperació Internacional al Desenvolupament, de les línies que figuren en l'annex d'aquest acord, en el qual es detallen els imports i les dades descriptives.
  
Quart
  
Atés que l'autorització prevista en la disposició addicional segona de la Llei de Pressupostos de la Generalitat Valenciana per a 1998 suposa afectar l'increment del capítol IX d'ingressos, autoritzat en el punt primer, al finançament de projectes finalistes d'ajuda al desenvolupament en països del tercer món, abans del tancament de l'exercici es revisarà el volum de deute que s'ha de destinar a aquesta finalitat, segons l'execució real de les línies de subvenció que a aquest efecte es consignen en el pressupost.
  
València, 17 de març de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
ANNEX
  
a) Annex de transferències corrents
  
Codi: 403.
  
Denominació: Accions institucionals de cooperació internacional al desenvolupament.
  
Import: 02.204.526 de pessetes.
  
Beneficiaries: entitats i institucions sense intenció de lucre i administracions públiques valencianes, europees i de països del tercer món.
  
Normativa reguladora: conveni.
  
Descripció i finalitats: atenció a iniciatives en temes relacionats amb la cooperació internacional al desenvolupament. Realització d'actuacions directament en tercers països. Atenció a situacions d'emergència, catastròfiques o que tendisquen a pal·liar mancances bàsiques de les poblacions dels països en vies de desenvolupament. Convenis amb altres administracions públiques per a la realització de projectes en matèria de cooperació internacional al desenvolupament.
  
Aport. GV no condicionada: 15.981.278 de pessetes.
  
Codi: 402.
  
Denominació: Accions institucionals de cooperació internacional al desenvolupament. Programa de cooperants valencians.
  
Import: 93.888.154 de pessetes.
  
Beneficiaris: persones físiques, joves valencians d'un màxim de 30 anys que concórreguen a la convocatòria amb la finalitat de col·laborar en projectes de cooperació en països en vies de desenvolupament que estiguen sent executats amb el finançament o cofinançament de la Generalitat Valenciana.
  
Normativa reguladora: ordre de convocatòria.
  
Descripció i finalitats: col·laborar en la formació i sensibilització dels joves valencians amb la finalitat de possibilitar una experiència pròpia de la cooperació al desenvolupament, així com la formació en tècniques d'identificació, participació i seguiment de projectes.
  
Aport. GV no condicionada: 41.260.172 de pessetes.
  
Codi: 401.
  
Denominació: Subvenció a ONGD entitats sense intenció de lucre per a la realització d'accions de sensibilització a la Comunitat Valenciana.
  
Import: 124.897.597 de pessetes.
  
Beneficiaries: fundacions i associacions que tinguen entre els seus fins la cooperació internacional al desenvolupament i altres entitats sense intenció de lucre.
  
Normativa reguladora: ordre de la Conselleria.
  
Tipus: genèrica.
  
Descripció i finalitats: finançament i cofinançament d'activitats de sensibilització i educació en l'àmbit de la Comunitat Valenciana en temes de cooperació internacional amb països en vies de desenvolupament.
  
Codi comptable: 2323.
  
Aport. GV no condicionada: 675.924.209 de pessetes.
  
b) Annex de transferències de capital
  
Codi: 701.
  
Denominació: Subvenció a ONGD per a la realització de projectes de cooperació internacional al desenvolupament en països en vies de desenvolupament.
  
Import: 0.408.222.969 de pessetes.
  
Beneficiaries: fundacions i associacions que tinguen entre els seus fins la cooperació internacional al desenvolupament.
  
Normativa reguladora: ordre de la Conselleria.
  
Tipus: genèrica.
  
Descripció i finalitats: cofinançament de projectes de cooperació al desenvolupament d'execució anual o plurianual en països en vies de desenvolupament.
  
Codi comptable: 2324.
  
Aport. GV no condicionada: 9.471.664.653 de pessetes.
  
Codi: 702.
  
Denominació: Finançament o cofinançament de projectes específics i ajudes singulars
  
Import: 118.801.915 de pessetes.
  
Beneficiaries: fundacions, associacions i institucions públiques o privades sense intenció de lucre, i administracions locals valencianes.
  
Normativa reguladora: ordre de convocatoria.
  
Tipus: genèrica.
  
Descripció i finalitats: finançament o cofinançament de projectes específics i accions singulars de cooperació en països en vies de desenvolupament que responguen a alguna de las modalitats següents:
  
a)Accions de cooperació dirigides al desenvolupament econòmic de les societats o col·lectius menys afavorits.
  
b) Intercanvi institucional científic tècnic professional amb països en vies de desenvolupament.
  
c) Suport a institucions o entitats espanyoles en les seues activitats d'ajuda d'assistència als països que realitzen projectes de cooperació i ajuda que finance la Generalitat Valenciana.
  
d) Promoció d'activitats culturals i d'investigació, en relació amb els països on es realitze cooperació per part de la Generalitat Valenciana.
  
Codi comptable: 2325.
  
Aport. GV no condicionada: 714.236.385 de pessetes.
  
Codi: 703.
  
Denominació: Accions institucionals de cooperació internacional al desenvolupament.
  
Import: 597.617.794 de pessetes.
  
Beneficiaries: entitats i institucions sense intenció de lucre i administracions públiques valencianes, europees i de països del tercer món.
  
Normativa reguladora: conveni.
  
Descripció i finalitats: atenció a iniciatives en temes relacionats amb la cooperació internacional al desenvolupament. Realització d'actuacions directament en tercers països. Atenció a situacions d'emergència, catastròfiques o que tendisquen a pal·liar mancances bàsiques de les poblacions dels països en vies de desenvolupament. Convenis amb altres administracions públiques per a la realització de projectes en matèria de cooperació internacional al desenvolupament.
  
Codi comptable: 2326.